Οι κεντρικές τράπεζες και τα σύγχρονα εργαλεία της νομισματικής πολιτικής: Θεωρία και οικονομετρική εφαρμογή στην περίπτωση της ΕΚΤ
Creators: name: Βίδρα, Αριστέα Αιμ.
Publisher: name: Aristotle University of Thessaloniki
Year: 2025
Subjects: Νομισματική Πολιτική
Κανόνας Taylor
Κλιματική Αλλαγή
ΕΚΤ
Monetary Policy
Taylor Rule
Climate Change
ECB

description: Οι κεντρικές τράπεζες κατέχουν κεντρικό ρόλο στη διαχείριση της νομισματικής πολιτικής και στη διασφάλιση της οικονομικής σταθερότητας, καθώς εξελίσσονται διαρκώς για να ανταποκριθούν στις σύγχρονες προκλήσεις. Η μελέτη αυτή εξετάζει τη λειτουργία των κεντρικών τραπεζών, εστιάζοντας τόσο στη συμβατική όσο και στη μη συμβατική νομισματική πολιτική, με έμφαση στα εργαλεία, τις στρατηγικές, τα κανάλια μετάδοσης και τις επιπτώσεις τους στην Ευρωζώνη. Παρουσιάζεται η ιστορική εξέλιξη της νομισματικής πολιτικής, η εφαρμογή εργαλείων όπως ο κανόνας Taylor και η μετάβαση σε μη συμβατικά μέτρα, όπως η ποσοτική χαλάρωση ιδιαίτερα σε περιόδους κρίσεων όπως η χρηματοπιστωτική κρίση του 2008. Η ανάλυση αποκαλύπτει τις ασυμμετρίες μεταξύ των κρατών-μελών της Ευρωζώνης, τις προκλήσεις στη διαχείριση της χρηματοπιστωτικής σταθερότητας και τις επιπτώσεις των πολιτικών στα τραπεζικά περιθώρια κέρδους. Παράλληλα, η μελέτη εξετάζει τον διευρυμένο ρόλο των κεντρικών τραπεζών στην αντιμετώπιση της κλιματικής αλλαγής, μέσω της ενσωμάτωσης πράσινων χρηματοδοτικών εργαλείων στις στρατηγικές τους. Τα αποτελέσματα καταδεικνύουν ότι, μεταξύ των διάφορων φορέων που εμπλέκονται στη βιώσιμη ανάπτυξη, οι κεντρικές τράπεζες αναδείχθηκαν ως οι κύριοι παράγοντες. Παράλληλα, τονίζεται η σημασία του συντονισμού με κυβερνήσεις για τη διασφάλιση συνοχής και αποτελεσματικότητας στις πολιτικές που προωθούν τη βιώσιμη ανάπτυξη. Η μελέτη αυτή συμβάλλει στη βιβλιογραφία εξετάζοντας τη σύνθεση συμβατικών και μη συμβατικών πολιτικών, τη λειτουργία των καναλιών μετάδοσης της νομισματικής πολιτικής και τον ρόλο των κεντρικών τραπεζών στην αντιμετώπιση των σύγχρονων οικονομικών προκλήσεων.
description: Central banks play a fundamental role in the implementation of monetary policy and the preservation of economic stability, continuously adapting to meet evolving challenges. This study examines the operations of central banks with a focus on both conventional and unconventional monetary policies, highlighting their tools, strategies, transmission channels, and impacts within the Eurozone. It traces the historical evolution of monetary policy, including the application of the Taylor rule and the transition to unconventional measures, such as quantitative easing, during periods of financial crises, including the 2008 global financial crisis. The analysis reveals significant asymmetries among Eurozone member states, challenges in maintaining financial stability, and the effects of monetary policy on banking sector profitability. Additionally, the study explores the expanded role of central banks in addressing climate change by integrating green financial instruments into their strategic frameworks. The findings identify central banks as primary actors in sustainable development while emphasizing the necessity of coordination with governments to ensure policy coherence and effectiveness. This research contributes to the academic discourse by examining the interplay of conventional and unconventional monetary policies, the mechanisms of policy transmission, and the evolving role of central banks in addressing contemporary economic challenges.